Diari Oficial de la Generalitat Valenciana


Sumari del DOGV 8348, del 27-07-2018 (2018/7442)

Extracte de la Resolució de 25 de juny de 2018, del Vicerectorat d'Ocupació i Programes Formatius de la Universitat de València, per la qual es convoquen i estableixen les bases dels Premis Fundació Trinidad Alfonso per a esportistes universitaris, en compliment del Conveni de col·laboració entre les universitats valencianes del Campionat Autonòmic d'Esport Universitari (CADU) i la Fundació Trinidad Alfonso per a la promoció de l'esport universitari.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8348

Data del DOGV
:   27-07-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/7442


Data del document
:   25-06-2018

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 25 de juny de 2018, del Vicerectorat d'Ocupació i Programes Formatius de la Universitat de València, per la qual es convoquen i estableixen les bases dels Premis Fundació Trinidad Alfonso per a esportistes universitaris, en compliment del Conveni de col·laboració entre les universitats valencianes del Campionat Autonòmic d'Esport Universitari (CADU) i la Fundació Trinidad Alfonso per a la promoció de l'esport universitari. [2018/7442]  
  
  
BDNS(Identif.): 409869  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions   
http://www.pap.minhap.gob.es/bdnstrans  
  
Primer. Beneficiaris  
Estudiants esportistes matriculats en la Universitat de València en el curs 2017-18 en almenys 36 crèdits, en estudis oficials conduents a l'obtenció de titulacions de grau, màster oficial o doctorat. Els estudiants han d'haver mantingut al llarg de tot el curs 2017-18 la condició d'alumne i haver superat un mínim del 20% dels crèdits en què s'hagen matriculat en aquest curs acadèmic. Els esportistes han d'haver obtingut un resultat esportiu de caràcter nacional o internacional al llarg de tota la temporada 2017-2018.  
  
Segon. Objecte  
L'objecte d'aquesta convocatòria és la concessió de dos premis dirigits als millors estudiants esportistes de la Universitat de València en modalitats masculina i femenina que hagen compaginat amb els millors resultats l'excel·lència acadèmica i la pràctica esportiva d'elit i alt nivell.  
  
Tercer. Bases reguladores  
La convocatòria està publicada en la URL:   
https://www.uv.es/uvweb/servei-educacio-fisica-esports/ca/ajudes-esport-elit/premis-fundacio-trinitat-alfonso-1286015205917.html.  
Totes les comunicacions que hagen de realitzar-se als interessats relacionats amb aquesta convocatòria (notificacions, requeriments, resolució, etc.), es realitzaran en el tauler oficial de la Universitat de València [http://tauler.uv.es] i en la pàgina web www.uv.es/sef.  
  
Quarta. Quantia  
Les ajudes es finançaran a càrrec al capítol IV del pressupost de la Universitat de València per al 2018, orgànica 493758332, per un import de 1.200 euros.   
El nombre total de premis és de 2, distribuïts en un premi en modalitat masculina i un altre en modalitat femenina. Cada premi consisteix en un diploma acreditatiu, una placa commemorativa i un premi econòmic de 600 euros cadascun.  
  
Cinqué. Termini de presentació de sol·licituds  
El termini per a la presentació de sol·licituds i documentació comença a partir de l'endemà de la publicació de l'extracte d'aquesta convocatòria en el Diari Oficial de la Generalitat Valenciana i acaba el 12 d'octubre de 2018.  
  
Sisé. Altres dades  
Les persones interessades podran emplenar la sol·licitud a través de la seu electrònica de la Universitat de València, ENTREU:  
https://webges.uv.es/uvEntreuWeb/  
  
València, 10 de juliol de 2018.- La vicerectora d'Ocupació i Programes Formatius (p. d. de la rectora, DOGV 17.04.2018): Mª Adela Valero Aleixandre.